Diari Oficial de la Generalitat Valenciana


Sumario DOGV 3513, del 09-06-1999 (1999/4440)

RESOLUCIÓN de 26 de abril de 1999, del Servicio Territorial de Industria y Energía de Valencia, por la que se somete a información pública la solicitud de autorización administrativa y reconocimiento de la utilidad pública del Proyecto de Instalaciones Addenda 1 a la Red de Chilches-Soneja-Segorbe (salida CS-2). Provincia de Valencia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   3513

Fecha DOGV
:   09-06-1999

Sección del DOGV
:   V. OTROS ANUNCIOS - G) OTROS ASUNTOS

Número del documento
:   1999/4440


Organismo emisor
:   Conselleria de Empleo, Industria y Comercio

Tipo de documento
:   Resolución

RESOLUCIÓ de 26 d'abril de 1999, del Servei Territorial d'Indústria i Energia de València, per la qual se sotmet a informació pública la sol·licitud d'autorització administrativa i reconeixement de la utilitat pública del Projecte d'Instal·lacions Addenda 1 a la Xarxa de Chilches-Soneja-Segorbe (eixida CS-2). Província de València. [1999/Q4440]
  
Als efectes establits en la Llei 34/1998, de 7 d'octubre, del Sector d'Hidrocarburs; en el Reglament General del Servei Públic de Gasos Combustibles, aprovat pel Decret 2.913/1973, de 26 d'octubre; en l'article 17 de la Llei d'Expropiació Forçosa i 56 del seu reglament, se sotmet a informació pública la sol·licitud d'autorització administrativa i reconeixement de la utilitat pública del Projecte d'Instal·lacions les característiques del qual es detallen a continuació:
  
Peticionari: Enagas, SA, amb domicili social a Madrid, avinguda de América, número 38.
  
Objecte de la petició: autorització administrativa i reconeixement de la utilitat pública del Projecte d'Instal·lacions Addenda I a la Xarxa de Chilches-Soneja-Segorbe (eixida CS-2), que va pels termes municipals de Sagunt i Algar de Palancia.
  
Descripció de les instal·lacions: la present addenda I és conseqüència dels condicionants imposats per la construcció de noves infraestructures i atenent les al·legacions formulades pels ajuntaments de Sagunt i Algar de Palancia. Es modifica el traçat entre les proximitats del vèrtexs B-NH-661.N i V-CS-145 i entre els vèrtexs B-QV-825.H i L-JL-920.E.
  
Al terme municipal de Sagunt, la variant suposa un increment respecte al traçat inicial de 370 metres, i en el terme municipal d'Algar de Palancia suposa un decrement respecte al traçat inicial de sis metres.
  
El pressupost de la present addenda ascendix a la quantitat de nou milions set-centes setanta-dues mil set-centes seixanta-sis pessetes (9.772.766 PTA).
  
El Projecte d'Addenda inclou plans parcel·laris i relació concreta i individualitzada de béns i drets afectats.
  
Afecció a finques particulars derivada de la construcció del gasoducte i les seus instal·lacions auxiliars:
  
U. Expropiació forçosa en Ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos (2) metres d'ample, al llarg del gasoducte, un a cada costat de l'eix, per on anirà enterrada la canonada o les canonades que es necessiten per a la conducció del gas, i que s'ajustarà a les següents limitacions:
  
- Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptats des de l'eix de la canonada.
  
- Prohibició de realitzar qualsevol tipus d'obra o efectuar cap acte que poguera danyar o alterar el bon funcionament de les instal·lacions, a una distancia inferior a cinc (5) metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
- Lliure accés del personal i els equips necessaris per a poder mantindre, reparar o renovar les instal·lacions, amb pagament, si és el cas, dels danys que s'hi ocasionen.
  
- Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació. En esta zona es farà desaparéixer, temporalment, tot obstacle, i es realitzaran les obres necessàries per a l'estesa i la instal·lació de la canalització i els elements annexos, executant els treballs o les operacions necessàries per a estos fins.
  
Tres. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on aniran enterrats els cables de connexió. Per als llits dispersors de la protecció catòdica, la franja de terreny, on s'establix la imposició de servitud permanent de pas, tindrà com a amplària la corresponent a la de la instal·lació més un metre a cada costat. Estes franges s'ajustaran a les següents limitacions:
  
- Prohibició d'efectuar treballs de llaurada o similars a una profunditat superior a cinquanta (50) centímetres, de plantar arbres o arbustos i de realitzar qualsevol tipus d'obra, construcció o edificació a una distància inferior a 1,5 metres, a cada costat del cable de connexió o del límit de la instal·lació enterrada dels llits dispersors; es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació i en la qual es farà desaparéixer tot obstacle, i també de realitzar les obres necessàries per a l'estesa i el muntatge de les instal·lacions i els elements annexos, executant les obres o les operacions necessàries per a estos fins.
  
Quatre. Per a les línies elèctriques de mitjana tensió:
  
A) Servitud permanent de pas en una franja de terrenys d'un metre a cada costat de l'eix de la línia i en tot el traçat, que implicarà lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
B) Servitud permanent de vol en una franja de 15 metres centrada amb l'eix de la línia, en la qual s'establixen:
  
- Prohibició d'alçar edificacions o construccions de qualsevol tipus, i d'efectuar cap acte que puga danyar el bon funcionament de la línia, a una distància inferior a 7,5 metres de l'eix de la línia de pals de l'estesa.
  
- Prohibició de plantar arbre amb altura màxima superior a quatre metres a una distància inferior a tres metres de l'eix de la línia de pals de l'estesa.
  
C) Ocupació temporal de la superfície que es determina per a cada línia en els plans parcel·laris, per a realitzar les obres necessàries.
  
Cosa que es fa pública perquè siga coneguda per tota la gent i especialment pels propietaris de terrenys i la resta de titulars afectats pel dit projecte, la relació dels quals s'inserix al final d'este anunci, perquè puga ser examinat l'expedient en este Servei Territorial d'Indústria i Energia de València, situat al carrer Gregorio Gea, 27, 46899 València, i també els plans parcel·laris als ajuntaments respectius, i presentar en triple exemplar en este Servei Territorial les al·legacions que consideren oportunes en el termini de 20 dies a partir de l'endemà de la inserció d'este anunci.
  
València, 26 d'abril de 1999.- El director territorial: Alejandro Marín Arcas.